การจัดเที่ยวบินอพยพคนไทยในเมียนมา เป็นการจัดเตรียมล่วงหน้าจากสถานการณ์โควิด-19 ไม่ใช่จากสถานการณ์การเมือง
นายธานี แสงรัตน์ อธิบดีกรมสารนิเทศและโฆษกกระทรวงการต่างประเทศ ชี้แจงกรณีสื่อหลายสำนักรายงานข่าวว่า ทางการไทยเตรียมดำเนินการอพยพชาวไทยออกจากเมียนมา จากสถานการณ์การเมืองในเมียนมา นั้น กระทรวงการต่างประเทศ ยืนยันว่า  การอพยพครั้งนี้สถานเอกอัครราชทูต ณ กรุงย่างกุ้ง ได้จัดเตรียมกำหนดการเที่ยวบินอพยพคนไทย เนื่องจากสถานการณ์การแพร่ระบาดของโรคโควิด-19 ไว้ก่อนหน้านี้แล้ว ไม่ได้เป็นเที่ยวบินอพยพเนื่องจากสถานการณ์ทางการเมืองในเมียนมาแต่อย่างใดทั้งนี้ ข้อมูลของเที่ยวบินอพยพคนไทยในเมียนมา เนื่องจากสถานการณ์โควิด-19  ของสถานเอกอัครราชทูตฯ มี 2 เที่ยวบินคือ สายการบิน Myanmar Airways International (MAI) วันที่ 12 มีนาคม 2564 และสายการบิน Myanmar National Airlines (MNA) วันที่ 16 มีนาคม 2564 ซึ่งสามารถติดตามรายละเอียดเพิ่มเติมได้ทางเพจเฟซบุ๊กของสถานเอกอัครราชทูต ณ กรุงย่างกุ้ง : Royal Thai Embassy, Yangon